CELEX: 32013R1228
Language: et
Date: 2013-11-28 00:00:00
Title: Komisjoni rakendusmäärus (EL) nr 1228/2013, 28. november 2013 , teatavate kaupade klassifitseerimise kohta kombineeritud nomenklatuuris

3.12.2013   
            
            
               ET
            
            
               Euroopa Liidu Teataja
            
            
               L 322/6
            
         KOMISJONI RAKENDUSMÄÄRUS (EL) nr 1228/2013,
   28. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) (millega kehtestatakse ühenduse tolliseadustik) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on tugevast papist ristkülikukujuline karp, mille välispind on kaetud plastkilega, mille paksus ei ole üle poole kogupaksusest.
                  Karp on konstrueeritud kui laegas, millel on üks väljatõmmatav sahtel, ning on kavandatud nii, et karbi avamisel tuleb nähtavale pudel.
                  Sahtli otstarve on hoida paigal teatava suurusega veinipudelit. Sahtli ühele otsmisele siseseinale on kinnitatud ümar nupp ja vastas asuvale seinale rõngakujuline pesa. Rõngakujuline pesa on kavandatud kinni hoidma pudeli ülemist otsa ning ümar nupp sobitub pudelipõhja õõnsusse.
                  Lisaks on sahtli külgmisele siseseinale kinnitatud papist tasku voldiku hoidmiseks. (1)
                  
               
               
                  4202 92 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, peatüki 48 märkusega 2h ning CN-koodide 4202, 4202 92 ja 4202 92 19 sõnastusega.
                  Toodet ei või klassifitseerida rubriiki 4819 kui pappkarp, sest see ei ole lihtsalt selle rubriigi pappkarp, vaid oma kujunduse, tugevuse, plastkile ja sisemise konstruktsiooni tõttu, mis on ette nähtud teatava suurusega pudeli jaoks, on see papist pudelikarp, millel on plastkilest välispind, ning mis kuulub rubriigi 4202 teise osa teksti alla.
                  Toode tuleb seetõttu klassifitseerida CN-koodi 4202 92 19 alla kui pudelikarp.
               
            
         
      
         (1)  Foto on üksnes illustreeriv.